คุณค่ะ หลังจากฉีดวัคซีนกระตุ้นพิษสุนัขบ้าเข็ม2ได้ประมาณเกือบ1ชั่วโมง แล้วแขนตรงที่ฉีดวัคซีนไปกระแทกขอบประตูอย่างแรง ในกรณีนี้จะทำให้ประสิทธิภาพของวัคซีนลดลงไหมค่ะ แล้วเป็นไปได้ไหมค่ะที่ตอนกระแทกขอบประตูแล้วจะทำให้ตัวยาวัคซีนออกมาตามรอยแผลที่เข็มจิ้มลงไป
สวัสดีค่ะ การที่แขนข้างที่เพิ่งฉีดวัคซีนพิษสุนัขบ้า ไปกระแทกกับขอบประตูอย่างแรง ไม่ได้ทำให้ประสิทธิภาพของวัคซีนลดลงไปค่ะ เพราะเมื่อฉีดวัคซีนเข้าชั้นผิวหนัง หรือกล้ามเนื้อแล้ว วัคซีนก็จะถูกดูดซึมเข้าสู่กระแสเลือด ดังนั้น แรงกระแทกจึงไม่ได้มีผลอะไรต่อการที่วัคซีนซึมเข้ากระแสเลือดค่ะ รวมถึงวัคซีนก็จะไม่ได้ไหลออกมาตามรูเข็มด้วย เพราะเมื่อดึงเข็มออก ร่างกายก็จะมีการอุดรอยแยกของผิวหนังและเนื้อเยื่ออย่างรวดเร็วด้วยเกร็ดเลือดและองค์ประกอบต่างๆ ค่ะ ยกเว้นแต่ในกรณีที่เกิดอุบัติเหตุจนผิวหนังและเนื้อเยื่อบริเวณที่ฉีดวัคซีนเกิดการฉีกขาด ก็อาจมีผลต่อการดูดซึมได้ค่ะ